Diari Oficial de la Generalitat Valenciana


Sumari del DOGV 7188, del 09-01-2014 (2013/12297)

RESOLUCIÓ de 19 de desembre de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe segona dels llocs de secretaria i intervenció de l'Ajuntament de Guardamar del Segura.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7188

Data del DOGV
:   09-01-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/12300


Data del document
:   19-12-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 19 de desembre de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la classificació en classe segona dels llocs de secretaria i intervenció de l'Ajuntament de Guardamar del Segura. [2013/12273]  
Els llocs de treball de secretaria i intervenció de l'Ajuntament de Guardamar del Segura estan actualment vacants i classificats en classe primera.   
El lloc de tresoreria també es troba vacant i reservat a funcionaris pertanyents a la subescala d'Intervenció Tresoreria.  
Per mitjà de l'Acord del Ple de l'Ajuntament de 31 d'octubre de 2013, se sol·licita a esta Conselleria de Presidència i Agricultura, Pesca, Alimentació i Aigua la modificació dels llocs de Secretaria i Intervenció en classe segona, per a adaptar-los a la normativa vigent, segons les dades de població i el pressupost del municipi.   
Quant al lloc de tresoreria s'acorda modificar la relació de llocs de treball perquè la seua provisió es duga a terme per mitjà d'un funcionari de la corporació pertanyent al subgrup A1.  
Consten en l'expedient els certificats expedits per la Secretaria General de la corporació acreditatius de la població municipal i del pressupost, resolc:  
I. Classificar els llocs de treball de secretaria i intervenció de l'Ajuntament de Guardamar del Segura en classe segona, i estan reservats, respectivament, a funcionaris amb habilitació de caràcter estatal pertanyents a la subescala de secretaria, categoria d'entrada i a la subescala d'intervenció tresoreria, categoria d'entrada.  
II. El lloc de Tresoreria de l'Ajuntament de Guardamar del Segura serà exercit per un funcionari de la corporació pertanyent al subgrup A1.  
  
Contra esta resolució, que posa fi a la via administrativa, d'acord amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el domicili, en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, de conformitat amb el que establixen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, i s'ha de tindre en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptadors des de l'endemà de la publicació d'esta resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que consideren oportuna.  
  
València, 19 de desembre de 2013.- El conseller de Presidència i Agricultura, Pesca, Alimentació i Aigua: José Císcar Bolufer.